proxectonos/corpus_dominio_legal_administrativo_tmp huggingface dataset:
ORDE do 29 de agosto de 2025 pola que se fixan os prezos privados para a venda ao público de diversas publicacións editadas por esta consellería.
Consellería de Cultura, Lingua e Xuventude — III. Outras disposicións — 09/09/2025

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que «son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestando tamén tales servizos ou actividades o sector privado, sexan de solicitude voluntaria por parte dos administrados».
Así mesmo, o artigo 51 da referida lei establece que «os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente poidan aplicarse subvencións reguladoras. Para estes esfectos, a consellería correspondente remitiralle á de Economía e Facenda o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no
Diario Oficial de Galicia
».
Na súa virtude, vista a proposta formulada pola Consellería de Cultura, Lingua e Xuventude e logo do informe favorable da Consellería de Facenda e Administración Pública, esta consellería
Artigo único
1. Quedan aprobados os prezos privados de venda ao público das publicacións editadas pola Consellería de Cultura, Lingua e Xuventude que se relacionan no anexo.
2. Estes prezos entenderanse co IVE incluído.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 29 de agosto de 2025
RESOLUCIÓN do 30 de agosto de 2025 pola que se fan públicas as subvencións concedidas ao abeiro da Resolución do 13 de febreiro de 2025 pola que se aproban as bases reguladoras para a concesión de subvencións a asociacións sen ánimo de lucro, en réxime de concorrencia competitiva, para o desenvolvemento de actuacións e actividades de educación ambiental para a sustentabilidade dos ríos da Demarcación Hidrográfica de Galicia-Costa e se convocan para o ano 2025 (código de procedemento AU301G).
Augas de Galicia — III. Outras disposicións — 09/09/2025

O 26 de febreiro de 2025 publicouse no Diario Oficial de Galicia a Resolución do 13 de febreiro de 2025 pola que se aproban as bases reguladoras para a concesión de subvencións a asociacións sen ánimo de lucro, en réxime de concorrencia competitiva, para o desenvolvemento de actuacións e actividades de educación ambiental para a sustentabilidade dos ríos da Demarcación Hidrográfica de Galicia-Costa e se convocan para o ano 2025 (código de procedemento AU301G), en diante resolución de convocatoria.
O 22 de xullo de 2025 a Dirección de Augas de Galicia, por delegación da Presidencia de Augas de Galicia, ditou resolución de concesión das subvencións das solicitudes para as cales había crédito suficiente.
Logo da aceptación da renuncia presentada por unha das entidades beneficiarias, o 18 de agosto de 2025, a Dirección de Augas de Galicia, por delegación da Presidencia de Augas de Galicia, ditou resolución de nova concesión de subvención.
Segundo o recollido na resolución de convocatoria debe publicarse no Diario Oficial de Galicia e na páxina web de Augas de Galicia a relación das subvencións concedidas.
As subvencións reguladas ao abeiro desta resolución fináncianse con cargo á conta financeira 6518 (subvencións correntes a familias e institucións sen fins de lucro) da entidade pública empresarial Augas de Galicia.
De conformidade co previsto no artigo 14 da resolución de convocatoria,
Facer público no Diario Oficial de Galicia e na páxina web oficial de Augas de Galicia a relación das entidades beneficiarias e o importe das subvencións concedidas.
Santiago de Compostela, 30 de agosto de 2025
Detalle das subvencións concedidas pola Resolución da Dirección de Augas de Galicia do 22 de xullo de 2025, ao abeiro da Resolución do 13 de febreiro de 2025 (código de procedemento AU301G):
Detalle da subvención concedida pola Resolución da Dirección de Augas de Galicia de 18 de agosto de 2025, ao abeiro da Resolución do 13 de febreiro de 2025 (código de procedemento AU301G):
RESOLUCIÓN do 1 de setembro de 2025 pola que se publican os convenios de colaboración que asinou esta axencia no segundo cuadrimestre de 2025.
Axencia Galega de Desenvolvemento Rural — III. Outras disposicións — 09/09/2025

De conformidade co disposto no artigo 15 da Lei 1/2016, do 18 de xaneiro, de transparencia e bo goberno, publícase a relación dos convenios de colaboración que asinou a Axencia Galega de Desenvolvemento Rural no segundo cuadrimestre de 2025, que figuran no anexo a esta resolución.
Santiago de Compostela, 1 de setembro de 2025
EXTRACTO da Orde do 11 de setembro de 2025 pola que se publica a redistribución do crédito da Orde do 17 de decembro de 2024 pola que se establecen as bases reguladoras para a concesión, en réxime de concorrencia competitiva, de axudas dirixidas ao sector da acuicultura para investimentos produtivos e creación de empresas, investimentos para a neutralidade climática e servizos de asesoramento, cofinanciadas co Fondo Europeo Marítimo, de Pesca e de Acuicultura (FEMPA), e se procede á súa convocatoria para o ano 2025, tramitado como expediente anticipado de gasto (código de procedemento PE205F), modificada pola Orde do 5 de febreiro de 2025 (Diario Oficial de Galicia número 26, do 7 de febreiro).
Consellería do Mar — III. Outras disposicións — 16/09/2025

BDNS (Identif.): 806456.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións:
https://www.infosubvenciones.es/bdnstrans/GE/es/convocatoria/806456
Primeiro. Redistribución do crédito
Modifícase o crédito destinado ás axudas convocadas na Orde do 17 de decembro de 2024, redistribuíndo o crédito previsto na dita orde entre as diferentes modalidades de axuda:
Tendo en conta o anterior, os importes máximos das axudas que se concedan ascenderán ás seguintes contías:
Segundo. Prazo de presentación de solicitudes
Esta redistribución de crédito non dá lugar á apertura dun novo prazo de presentación de solicitudes.
Santiago de Compostela, 11 de setembro de 2025
RESOLUCIÓN do 8 de setembro de 2025, da Secretaría Xeral Técnica da Consellería de Educación, Ciencia, Universidades e Formación Profesional, pola que se dá publicidade aos convenios de colaboración subscritos por esta consellería no segundo cuadrimestre do ano 2025.
Consellería de Educación, Ciencia, Universidades e Formación Profesional — III. Outras disposicións — 16/09/2025

O artigo 15 da Lei 1/2016, do 18 de xaneiro, de transparencia e bo goberno, impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios subscritos no cuadrimestre anterior.
En consecuencia, e para dar cumprimento a esa obriga,
Primeiro. Dar publicidade á relación dos convenios subscritos pola Consellería de Educación, Ciencia, Universidades e Formación Profesional, nos meses de maio, xuño, xullo e agosto de 2025, que se incorpora como anexo I a esta resolución.
Santiago de Compostela, 8 de setembro de 2025
EXTRACTO da Orde do 29 de agosto de 2025 pola que se convocan axudas destinadas á preparación e aplicación dos plans de produción e comercialización de organizacións de produtores pesqueiros e asociacións de organizacións de produtores pesqueiros, no ámbito exclusivo da Comunidade Autónoma de Galicia, cofinanciadas co Fondo Europeo Marítimo, de Pesca e de Acuicultura (FEMPA), executados no ano 2024 (código de procedemento PE155C).
Consellería do Mar — III. Outras disposicións — 16/09/2025

BDNS (Identif.): 856445.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvenciones:
https://www.infosubvenciones.es/bdnstrans/GE/es/convocatoria/856445
Primeiro. Beneficiarias
Poderán ser beneficiarias das subvencións as organizacións de produtores pesqueiros do ámbito exclusivo da Comunidade Autónoma de Galicia, inscritas no Rexistro de Organizacións de Produtores Pesqueiros e Asociacións de Organizacións de Produtores establecido no artigo 8 do Real decreto 277/2016, do 24 de xuño.
Segundo. Finalidade
Esta orde ten por obxecto convocar axudas, en réxime de concorrencia competitiva, destinadas á preparación e aplicación dos plans de produción e comercialización, executados durante a anualidade 2024, das organizacións de produtores pesqueiros do ámbito exclusivo da Comunidade Autónoma de Galicia, segundo establecen a sección IV do capítulo II do Regulamento (UE) núm. 1379/2013 do Parlamento Europeo e do Consello, do 11 de decembro de 2013; o artigo 66 do Regulamento (UE) 508/2014 do Parlamento Europeo e do Consello, do 15 de maio de 2014, e o artigo 15.5 do Real decreto 277/2016, do 24 de xuño.
Terceiro. Bases reguladoras
Orde do 26 de setembro de 2024 pola que se establecen as bases reguladoras para a concesión de diferentes liñas de axudas ás organizacións de produtores do sector pesqueiro e da acuicultura no ámbito da Comunidade Autónoma de Galicia, no marco do Fondo Europeo Marítimo, de Pesca e de Acuicultura (FEMPA), para o período 2021-2027 (códigos de procedemento PE155C e PE155D).
As bases reguladoras foron publicadas no Diario Oficial de Galicia número 193, do 7 de outubro de 2024.
Cuarto. Importe
Para o ano 2025 o importe total máximo das subvencións que se concedan será de 2.800.000,00 euros, e as axudas concederanse con cargo ás aplicacións orzamentarias 2025.16.02.723B.780.0 e 2025.16.02.723B.770.0, que figuran dotadas no orzamento de gastos da Consellería do Mar para o ano 2025.
Quinto. Prazo de presentación de solicitudes
Un mes contado a partir do día seguinte ao da publicación desta orde no Diario Oficial de Galicia.
No caso de que o último día sexa inhábil, entenderase prorrogado ao primeiro día hábil seguinte.
Santiago de Compostela, 29 de agosto de 2025
RESOLUCIÓN do 9 de setembro de 2025, da Secretaría Xeral de Emprego e Relacións Laborais, pola que se dá publicidade do esgotamento de crédito do Programa de primeira experiencia profesional mocidade (código de procedemento TR353C), da Orde do 5 de maio de 2025 pola que se aproban as bases reguladoras para promover a primeira experiencia profesional das persoas mozas menores de 30 anos mediante contratos formativos, e se procede á súa convocatoria para o ano 2025 (Diario Oficial de Galicia número 95, do 20 de maio).
Consellería de Emprego, Comercio e Emigración — III. Outras disposicións — 18/09/2025

Primeiro. A Orde do 5 de maio de 2025 pola que se aproban as bases reguladoras para promover a primeira experiencia profesional das persoas mozas menores de 30 anos mediante contratos formativos establece no artigo 4 que a concesión das subvencións estará condicionada á existencia de crédito adecuado e suficiente nestes programas. De ser o caso, e de acordo co disposto no artigo 31.4 da Lei 9/2007, do 13 de xuño, de subvencións de Galicia, publicarase mediante resolución da persoa titular da Secretaría Xeral de Emprego e Relacións Laborais o esgotamento das partidas orzamentarias asignadas.
Segundo. A dita orde establece no seu artigo 19.3 que, en aplicación dos principios de eficacia na asignación e utilización dos recursos públicos establecidos na Lei de subvencións de Galicia, e ao ser unha convocatoria de subvencións en concorrencia non competitiva, a orde de prelación para resolver as solicitudes virá determinada pola data en que se presentou a documentación completa requirida nas bases reguladoras, ata esgotar o crédito.
Terceiro. O artigo 4.1 da Orde do 5 de maio de 2025 establece o financiamento con cargo aos orzamentos xerais da Comunidade Autónoma de Galicia para o ano 2025 a través dos créditos consignados na aplicación 14.02.322C.472.0, código de proxecto 2025 000120, cun crédito de 6.281.403 €.
Cuarto. A Orde do 10 de xullo de 2025 fixo pública a ampliación da dotación orzamentaria para a concesión das axudas da Orde do 5 de maio de 2025 na aplicación 14.02.322C.472.0, código de proxecto 2025 00120, na contía de 468.881,74 €.
En virtude do anterior, a persoa titular da Secretaría Xeral de Emprego e Relacións Laborais, por delegación do conselleiro,
Ordenar a publicación no
Diario Oficial de Galicia
do esgotamento do crédito con cargo á aplicación orzamentaria indicada no ordinal terceiro, ao abeiro do Programa de primeira experiencia profesional mocidade (código de procedemento TR353C), da Orde do 5 de maio de 2025 pola que se aproban as bases reguladoras para promover a primeira experiencia profesional das persoas mozas menores de 30 anos mediante contratos formativos, e se procede á súa convocatoria para o ano 2025:
– Aplicación orzamentaria: 14.02.322C.472.0, día 3.6.2025, 11.50.48 horas (expediente TR353C-2025-421-00).
Santiago de Compostela, 9 de setembro de 2025
RESOLUCIÓN do 11 de setembro de 2025, conxunta da Consellería de Educación, Ciencia, Universidades e Formación Profesional e do Instituto Galego do Consumo e da Competencia, pola que se publica a relación dos premios aos proxectos de innovación educativa sobre consumo responsable Galicons-net.
Instituto Galego do Consumo e da Competencia — III. Outras disposicións — 23/09/2025

Mediante a Resolución conxunta do 15 de maio de 2025 (DOG núm. 104, do 3 de xuño), convocáronse os premios de innovación educativa aos proxectos sobre consumo responsable Galicons-net.
Vista a proposta efectuada polo xurado mencionado no artigo 16 da citada resolución, relativa á selección dos traballos presentados segundo os criterios previstos no artigo 17, procede a súa publicación de conformidade con ela. Na súa virtude
Primeiro. Declarar deserta a categoría A (alumnado de segundo ciclo de educación infantil e de educación primaria).
Segundo. Declarar gañador do premio na categoría B (alumnado de educación secundaria obrigatoria), dotado coa contía de 1.500 euros, ao proxecto «A nosa imaxinación é a única arma contra a realidade», realizado polo Colexio Rial Mouzo, S.L.
Terceiro. Declarar deserta a categoria C (alumnado de bacharelato, de ciclos formativos de grao medio e de grao superior de formación profesional e de educación para persoas adultas).
Cuarto. Declarar deserta a categoría D (alumnado de educación especial).
Santiago de Compostela, 11 de setembro de 2025
RESOLUCIÓN do 15 de setembro de 2025, da Dirección Xeral de Estratexia Industrial e Solo Empresarial, pola que se dá publicidade dos beneficiarios das axudas concedidas ao abeiro da Orde do 2 de xuño de 2025 pola que se establecen as bases reguladoras para a concesión, en réxime de concorrencia competitiva, das axudas encamiñadas á mellora da seguridade, a competitividade e a obtención de certificacións, selos ou marcas de calidade nas áreas empresariais da Comunidade Autónoma de Galicia, e se procede á súa convocatoria para o ano 2025 (código de procedemento IN519E).
Consellería de Economía e Industria — III. Outras disposicións — 23/09/2025

De conformidade co disposto no artigo 15 da Lei 9/2007, do 13 de xuño, de subvencións de Galicia, no artigo 17 da Lei 1/2016, do 18 de xaneiro, de transparencia e bo goberno, e no artigo 9 do anexo I da Orde do 2 de xuño de 2025 pola que se establecen as bases reguladoras para a concesión, en réxime de concorrencia competitiva, das axudas encamiñadas á mellora da seguridade, a competitividade e a obtención de certificacións, selos ou marcas de calidade nas áreas empresariais da Comunidade Autónoma de Galicia, e se procede á súa convocatoria para o ano 2025 (código de procedemento IN519E), procédese por medio desta resolución á publicación do extracto das axudas outorgadas pola Consellería de Economía e Industria ao abeiro da dita orde.
a) Norma reguladora da convocatoria: Orde do 2 de xuño de 2025 pola que se establecen as bases reguladoras para a concesión, en réxime de concorrencia competitiva, das axudas encamiñadas á mellora da seguridade, a competitividade e a obtención de certificacións, selos ou marcas de calidade nas áreas empresariais da Comunidade Autónoma de Galicia, e se procede á súa convocatoria para o ano 2025 (código de procedemento IN519E) (DOG núm. 116, do 19 de xuño).
b) Aplicación orzamentaria: 09.03.732-A 781.0.
c) Crédito orzamentario: 1.027.907,53 euros.
d) Destinatarios: asociacións de empresarios, entidades de conservación de áreas empresarias da Comunidade Autónoma de Galicia recollidas no capítulo II do título V de xestión e conservación das áreas empresariais da Lei 3/2022, do 18 de outubro, de áreas empresariais de Galicia e as comunidades de propietarios de áreas empresariais da Comunidade Autónoma de Galicia.
e) Beneficiarios, importe e finalidade das axudas: no anexo a esta resolución recóllense os beneficiarios, o importe e a finalidade das axudas.
Santiago de Compostela, 15 de setembro de 2025
EXTRACTO da Orde do 11 de setembro de 2025 pola que se establecen as bases reguladoras e se convocan os premios de educación secundaria obrigatoria ao esforzo e á superación persoal correspondentes ao curso 2024/25 (código de procedemento ED311E).
Consellería de Educación, Ciencia, Universidades e Formación Profesional — III. Outras disposicións — 23/09/2025

BDNS (Identif.): 857331.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/857331
Primeiro.
Persoas beneficiarias
Alumnado que cursou durante o ano académico 2024/25 cuarto curso de educación secundaria obrigatoria no réxime ordinario en calquera dos centros da Comunidade Autónoma de Galicia, que estea proposto polo equipo docente para a expedición do título de graduado en educación secundaria e mereza un especial recoñecemento pola dedicación e esforzo demostrados ao longo da etapa en superar as súas dificultades, ben de tipo persoal, educativas e/ou da contorna familiar e sociocultural.
Segundo.
Obxecto
Convocar na Comunidade Autónoma de Galicia os premios de educación secundaria obrigatoria ao esforzo e á superación persoal correspondentes ao curso 2024/25 (código de procedemento ED311E).
Terceiro.
Bases reguladoras
Orde do 11 de setembro de 2025 pola que se establecen as bases reguladoras e se convocan os premios de educación secundaria obrigatoria ao esforzo e á superación persoal correspondentes ao curso 2024/25 (código de procedemento ED311E).
Cuarto.
Importe
Vinte (20) premios cunha dotación global de 20.000 €. Cada premio estará dotado con 1.000 €.
Quinto.
Prazo de presentación de solicitudes
O prazo de presentación de solicitudes será dun mes desde o día seguinte ao da publicación desta orde no
Diario Oficial de Galicia
.
Santiago de Compostela, 11 de setembro de 2025
RESOLUCIÓN do 18 de setembro de 2025 pola que se dá publicidade dos convenios de colaboración subscritos no segundo cuadrimestre do ano 2025.
Augas de Galicia — III. Outras disposicións — 24/09/2025

O artigo 15 da Lei 1/2016, do 18 de xaneiro, de transparencia e bo goberno (DOG número 30, do 15 de febreiro), establece que cada consellería ou entidade deberá publicar cuadrimestralmente no
Diario Oficial de Galicia
unha relación dos convenios de colaboración asinados no cuadrimestre anterior.
Polo que antecede, en virtude das facultades que teño concedidas,
Facer pública a relación dos convenios subscritos por Augas de Galicia durante o segundo cuadrimestre do ano 2025, que se incorpora como anexo desta resolución.
Santiago de Compostela, 18 de setembro de 2025
RESOLUCIÓN do 16 de setembro de 2025, da Secretaría Xeral Técnica da Consellería do Medio Rural, pola que se dá publicidade dos convenios de colaboración subscritos no segundo cuadrimestre do ano 2025.
Consellería do Medio Rural — III. Outras disposicións — 24/09/2025

O artigo 15 da Lei 1/2016, do 18 de xaneiro, de transparencia e bo goberno (DOG número 30, do 15 de febreiro), impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia e para dar cumprimento a esa obriga,
Artigo único
Dar publicidade da relación dos convenios subscritos pola Consellería do Medio Rural nos meses de maio, xuño, xullo e agosto que se incorpora como anexo I desta resolución.
Santiago de Compostela, 16 de setembro de 2025
RESOLUCIÓN do 17 de setembro de 2025, da Secretaría Xeral Técnica da Consellería de Emprego, Comercio e Emigración, pola que se dá publicidade dos convenios de colaboración subscritos no segundo cuadrimestre do ano 2025.
Consellería de Emprego, Comercio e Emigración — III. Outras disposicións — 25/09/2025

O artigo 15.2 da Lei 1/2016, do 18 de xaneiro, de transparencia e bo goberno, imponlle a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo 1
Dar publicidade da relación dos convenios subscritos pola Consellería de Emprego, Comercio e Emigración nos meses de maio a agosto de 2025, a cal se incorpora como anexo I a esta resolución.
Artigo 2
Para os efectos de completar a Resolución do 19 de maio de 2025, da Secretaría Xeral Técnica da Consellería de Emprego, Comercio e Emigración, pola que se dá publicidade dos convenios de colaboración subscritos no primeiro cuadrimestre do ano 2025 (DOG núm. 101, do 28 de maio), dáse publicidade aos convenios de colaboración pendentes de publicar subscritos no primeiro cuadrimestre de 2025 e que se incorpora como anexo II a esta resolución.
Santiago de Compostela, 17 de setembro de 2025
RESOLUCIÓN do 16 de setembro de 2025, da Secretaría Xeral Técnica da Consellería de Sanidade, pola que se dá publicidade dos convenios de colaboración subscritos por esta consellería e polo Servizo Galego de Saúde no segundo cuadrimestre do ano 2025.
Consellería de Sanidade — III. Outras disposicións — 25/09/2025

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para cumprir esa obriga, por medio da presente resolución dáse publicidade á relación dos convenios subscritos pola Consellería de Sanidade e polo Servizo Galego de Saúde no segundo cuadrimestre do ano 2025, que se incorpora como anexo a esta resolución.
Santiago de Compostela, 16 de setembro de 2025
RESOLUCIÓN do 12 de setembro de 2025 en relación coa convocatoria pública de catro bolsas de colaboración en proxectos de investigación que se están a desenvolver nesta entidade e convocadas pola Resolución do 8 de maio de 2025 (Diario Oficial de Galicia número 97, do 22 de maio de 2025).
Consello da Cultura Galega — III. Outras disposicións — 19/09/2025

De conformidade co establecido no artigo 15.1 da Lei 9/2007, do 13 de xuño, de subvencións de Galicia, procédese á publicación das bolsas concedidas.
De acordo co anterior,
Adxudicar as bolsas aos candidatos/as titulares e suplentes seleccionados/as na devandita convocatoria e que a continuación se relacionan:
Titular:
Suplentes:
Titulares:
Titular:
Contra esta resolución, que esgota a vía administrativa, os/as interesados/as poderán interpoñer un recurso potestativo de reposición perante a presidenta do Consello da Cultura Galega no prazo dun mes a partir do día seguinte ao da publicación ou ben directamente recurso contencioso-administrativo no prazo de dous meses ante a Sala do Contencioso-Administrativo do Tribunal Superior de Xustiza de Galicia.
Santiago de Compostela, 12 de setembro de 2025
RESOLUCIÓN do 9 de setembro de 2025, da Dirección Xeral de Xustiza, pola que se aproban as listaxes provisionais das solicitudes admitidas e excluídas correspondentes ás axudas do fondo de acción social do ano 2025 para o persoal ao servizo da Administración de xustiza con destino na Comunidade Autónoma de Galicia.
Consellería de Presidencia, Xustiza e Deportes — III. Outras disposicións — 19/09/2025

De conformidade co establecido no punto 4 da Resolución do 5 de maio de 2025, da Dirección Xeral de Xustiza, pola que se dá publicidade á convocatoria e aos criterios de repartición do fondo de acción social do ano 2025 para o persoal ao servizo da Administración de xustiza con destino na Comunidade Autónoma de Galicia, esta dirección xeral
Primeiro. Aprobar as listaxes provisionais das solicitudes admitidas e excluídas.
Por causa do carácter persoal dos datos vinculados a estas, o acceso por parte da persoa interesada á información relativa á admisión ou exclusión provisional da súa solicitude realizarase a través da OPAX, co seu certificado dixital recoñecido ou co usuario e contrasinal.
Segundo. As persoas interesadas terán un prazo de dez (10) días hábiles contados desde o día seguinte ao da publicación da presente resolución no
Diario Oficial de Galicia
para formular as reclamacións que consideren oportunas e emendar os defectos da exclusión provisional.
Contra esta resolución, que esgota a vía administrativa, poderase interpor recurso contencioso-administrativo no prazo de dous meses desde o día seguinte ao da súa publicación, ou ben recurso potestativo de reposición no prazo dun mes ante este centro directivo.
Santiago de Compostela, 9 de setembro de 2025
RESOLUCIÓN do 12 de setembro de 2025 pola que se lle dá publicidade aos convenios de colaboración subscritos no segundo cuadrimestre do ano 2025.
Axencia Instituto Enerxético de Galicia — III. Outras disposicións — 19/09/2025

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos.
En consecuencia, e para dar cumprimento a esa obriga,
Dar publicidade á relación dos convenios subscritos pola Axencia Instituto Enerxético de Galicia (Inega) nos meses de maio a agosto do ano 2025, que se incorpora como anexo a esta resolución.
Santiago de Compostela, 12 de setembro de 2025
RESOLUCIÓN do 15 de setembro de 2025 pola que se amplía o prazo de presentación de solicitudes ao abeiro da Resolución do 29 de xullo de 2025 pola que se establecen as bases reguladoras para a concesión, en réxime de concorrencia competitiva, das axudas do Programa de unidades mixtas de investigación, cofinanciadas pola Unión Europea nun 60 % no marco do programa Galicia Feder 2021-2027, e se procede á súa convocatoria para o ano 2025 (códigos de procedemento IN853A, IN853B e IN853C).
Axencia Galega de Innovación — III. Outras disposicións — 19/09/2025

O 18 de agosto de 2025 publicouse no Diario Oficial de Galicia a Resolución do 29 de xullo de 2025 pola que se establecen as bases reguladoras para a concesión, en réxime de concorrencia competitiva, das axudas do Programa de unidades mixtas de investigación, cofinanciadas pola Unión Europea nun 60 % no marco do programa Galicia Feder 2021-2027, e se procede á súa convocatoria para o ano 2025 (códigos de procedemento IN853A, IN853B e IN853C).
No artigo 15 establecíase que o prazo de presentación de solicitudes comezaría o día seguinte ao da publicación desta convocatoria no Diario Oficial de Galicia e remataría o 22 de setembro de 2025. Tendo en conta o grande interese que está a suscitar a convocatoria e que o prazo coincide parcialmente co período vacacional dalgúns organismos de investigación e dalgunhas empresas o que dificulta a presentación de solicitudes, considérase conveniente ampliar o prazo de presentación de solicitudes en 10 días hábiles.
O artigo 32.1 da Lei 39/2015, do 1 de outubro, do procedemento administrativo común das administracións públicas, establece a posibilidade de que a Administración, salvo precepto en contrario, poderá conceder, de oficio ou por pedimento dos interesados, unha ampliación dos prazos establecidos, que non exceda da metade deles, se as circunstancias o aconsellan e con iso non se prexudican dereitos de terceiros.
Consecuentemente con todo o anterior, a directora da Axencia Galega de Innovación, en exercicio das facultades que lle confire o artigo 17.3 do Decreto 50/2012, do 12 de xaneiro, polo que se crea a Axencia Galega de Innovación,
Artigo 1
Amplíase en 10 días hábiles, ata o 6 de outubro de 2025, o prazo de presentación de solicitudes previsto no artigo 15 da Resolución do 29 de xullo de 2025 pola que se establecen as bases reguladoras para a concesión, en réxime de concorrencia competitiva, das axudas do Programa de unidades mixtas de investigación, cofinanciadas pola Unión Europea nun 60 % no marco do programa Galicia Feder 2021-2027, e se procede á súa convocatoria para o ano 2025 (códigos de procedemento IN853A, IN853B e IN853C).
Disposición derradeira única. Entrada en vigor
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 15 de setembro de 2025
RESOLUCIÓN do 11 de setembro de 2025 pola que se lles dá publicidade aos convenios de colaboración subscritos no segundo cuadrimestre do ano 2025.
Axencia de Turismo de Galicia — III. Outras disposicións — 19/09/2025

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), establece que cada consellería ou entidade da Xunta de Galicia debe facer pública no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para darlle cumprimento a esa obriga,
Darlle publicidade á relación dos convenios de colaboración subscritos pola Axencia de Turismo de Galicia nos meses de maio, xuño, xullo e agosto do ano 2025, que se incorpora como anexo a esta resolución.
Santiago de Compostela, 11 de setembro de 2025
CORRECCIÓN DE ERROS. Resolución do 10 de setembro de 2025 pola que se establecen as bases reguladoras para a concesión das axudas VInnovate Galicia ao abeiro da segunda convocatoria do mecanismo de financiamento interrexional VInnovate, cofinanciadas pola Unión Europea no marco do programa Galicia Feder 2021-2027, e se procede á súa convocatoria para o ano 2025 (código de procedemento IN848G).
Axencia Galega de Innovación — III. Outras disposicións — 19/09/2025

Advertido un erro na citada resolución, publicada no
Diario Oficial de Galicia
número 176, do venres 12 de setembro de 2025, cómpre facer a seguinte corrección:
No artigo 35, na páxina 49356, onde di:
a) Prazos de execución:
Períodos de emisión das facturas (realización de gastos) e realización de pagamentos dos gastos executados:
Debe dicir:
a) Prazos de execución:
Períodos de emisión das facturas (realización de gastos) e realización de pagamentos dos gastos executados:
RESOLUCIÓN do 10 de setembro de 2025 pola que se lles dá publicidade aos convenios de colaboración subscritos no segundo cuadrimestre do ano 2025.
Instituto Galego do Consumo e da Competencia — III. Outras disposicións — 19/09/2025

De acordo co previsto no artigo 15.2 da Lei 1/2016, do 18 de xaneiro, de transparencia e bo goberno, dispoño dar publicidade aos convenios de colaboración subscritos polo Instituto Galego do Consumo e da Competencia dentro do segundo cuadrimestre do ano 2025 que se incorporan como anexo a esta resolución.
O que se fai público para xeral coñecemento.
Santiago de Compostela, 10 de setembro de 2025
RESOLUCIÓN do 17 de setembro de 2025, da Secretaría Xeral Técnica da Consellería de Economía e Industria, pola que se dá publicidade aos convenios de colaboración subscritos no segundo cuadrimestre do ano 2025.
Consellería de Economía e Industria — III. Outras disposicións — 25/09/2025

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro) impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Darlle publicidade á relación dos convenios subscritos pola Consellería de Economía e Industria nos meses de maio a agosto do ano 2025, que se incorpora como anexo a esta resolución.
Santiago de Compostela, 17 de setembro de 2025
ORDE do 12 de setembro de 2025 pola que se dispón o nomeamento dunha vogal do Consello de Administración da Autoridade Portuaria de Vigo.
Consellería do Mar — II. Autoridades e persoal — 22/09/2025

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de Administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta á persoa titular da consellería competente en materia de portos para o exercicio das ditas competencias.
Mediante a Orde do 29 de outubro de 2010 determinouse que, en representación dos municipios en cuxo termo está localizada a zona de servizo do porto, se integrarían no Consello de Administración da Autoridade Portuaria de Vigo dous vogais, un por parte do Concello de Vigo, e outro, con alternancia cada dous anos, por parte dos concellos de Redondela e Moaña. Transcorrido o período de tempo antes indicado, cómpre efectuar un novo nomeamento.
Polo exposto, en exercicio da facultade atribuída, por proposta do Concello de Redondela,
O nomeamento de Digna Rosa Rivas Gómez como vogal representante do Concello de Redondela no Consello de Administración da Autoridade Portuaria de Vigo.
Santiago de Compostela, 12 de setembro de 2025
ORDE do 12 de setembro de 2025 pola que se dispón o cesamento dunha vogal do Consello de Administración da Autoridade Portuaria de Vigo.
Consellería do Mar — II. Autoridades e persoal — 22/09/2025

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Mediante a Orde do 29 de outubro de 2010 determinouse que, en representación dos municipios en cuxo termo está localizada a zona de servizo do porto, se integrarían no Consello de Administración da Autoridade Portuaria de Vigo dous vogais, un por parte do Concello de Vigo, e outro, con alternancia cada dous anos, por parte dos concellos de Redondela e Moaña. Transcorrido o período de tempo antes indicado, cómpre efectuar un novo nomeamento.
Polo exposto, en exercicio da facultade atribuída,
O cesamento de Leticia Santos Paz como vogal representante do Concello de Moaña no Consello de Administración da Autoridade Portuaria de Vigo, agradecéndolle os servizos prestados.
Santiago de Compostela, 12 de setembro de 2025
RESOLUCIÓN do 11 de setembro de 2025, conxunta da Consellería de Educación, Ciencia, Universidades e Formación Profesional e do Instituto Galego do Consumo e da Competencia, pola que se publica a relación dos premios da fase autonómica do concurso sobre consumo responsable e calidade de vida: Consumópolis-20: Sabes o que consomes? Únete a un consumo máis consciente e solidario.
Instituto Galego do Consumo e da Competencia — III. Outras disposicións — 26/09/2025

Mediante a Resolución conxunta do 15 de maio de 2025 (DOG núm. 94, do 19 de maio) convocouse a fase autonómica do concurso sobre consumo responsable e calidade de vida: Consumópolis-20: Sabes o que consomes? Únete a un consumo máis consciente e solidario (código de procedemento IN114A).
Vista a proposta efectuada polo xurado mencionado no artigo 17 da citada resolución, relativa á selección dos traballos presentados segundo os criterios previstos no artigo 18, procede a súa publicación de conformidade con ela. Na súa virtude,
Facer pública a relación dos premios concedidos na fase autonómica do concurso sobre consumo responsable e calidade de vida Consumópolis-20: Sabes o que consomes? Únete a un consumo máis consciente e solidario, que se relacionan no anexo desta resolución.
Santiago de Compostela, 11 de setembro de 2025
RESOLUCIÓN do 15 de setembro de 2025, da Xerencia da Área Sanitaria de Vigo, pola que se acorda a incorporación da asociación Unión Galega de Epilepsia (Ugade) ao Consello Asesor de Pacientes desta área sanitaria.
Servizo Galego de Saúde — III. Outras disposicións — 26/09/2025

De acordo coa Orde do 16 de outubro de 2018 pola que se regulan a composición e o réxime de funcionamento dos consellos asesores de pacientes de área, publicada o día 31 de outubro de 2018 no Diario Oficial de Galicia,
Primeiro. Anunciar a incorporación da asociación Unión Galega de Elipepsia (Ugade) ao Consello Asesor de Pacientes da Área Sanitaria de Vigo.
Vigo, 15 de setembro de 2025
RESOLUCIÓN do 17 de setembro de 2025 pola que se dá publicidade aos convenios de colaboración subscritos no segundo cuadrimestre do ano 2025.
Consello da Cultura Galega — III. Outras disposicións — 26/09/2025

Para os efectos previstos no artigo 1 da Lei 1/2016, do 18 de xaneiro, de transparencia e bo goberno, acórdase darlles publicidade aos convenios de colaboración subscritos polo Consello da Cultura Galega no segundo cuadrimestre do ano 2025, os cales se relacionan no anexo a esta resolución.
Santiago de Compostela, 17 de setembro de 2025
RESOLUCIÓN do 18 de setembro de 2025, da Dirección Xeral de Desenvolvemento Pesqueiro, pola que se dá publicidade ás axudas concedidas ao abeiro da Orde do 26 de decembro de 2024 pola que se establecen as bases reguladoras e a convocatoria para o ano 2025 para a concesión, en réxime de concorrencia competitiva, de axudas a proxectos colectivos para a modernización e mellora dos equipamentos e das infraestruturas dos portos pesqueiros, dos lugares de desembarque, das lonxas e dos ancoradoiros, cofinanciadas polo Fondo Europeo Marítimo, de Pesca e de Acuicultura (FEMPA) e tramitadas como expediente anticipado de gasto (código de procedemento PE209G), modificada pola Orde do 18 de xuño de 2025 pola que se pública a reasignación dos créditos orzamentarios recollidos na Orde do 26 de decembro de 2024.
Consellería do Mar — III. Outras disposicións — 26/09/2025

De conformidade co establecido no artigo 15.1 da Lei 9/2007, do 13 de xuño, de subvencións de Galicia, e no artigo 17.1.b) da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas, con expresión da convocatoria, o programa e o crédito orzamentario a que se imputen, o beneficiario, a cantidade concedida e a finalidade ou finalidades da subvención.
En consecuencia,
Ordenar a publicación no
Diario Oficial de Galicia
das axudas concedidas (anexo) para proxectos colectivos para a modernización e mellora dos equipamentos e das infraestruturas dos portos pesqueiros, dos lugares de desembarque, das lonxas e dos ancoradoiros.
Estas axudas están cofinanciadas nun 70 % polo Fondo Europeo Marítimo, de Pesca e de Acuicultura (FEMPA) e nun 30 % pola Comunidade Autónoma de Galicia, con cargo á aplicación orzamentaria 16.03.514A.781.0.
Santiago de Compostela, 18 de setembro de 2025
RESOLUCIÓN do 18 de setembro de 2025, da Secretaría Xeral Técnica e do Tesouro da Consellería de Facenda e Administración Pública, pola que se dá publicidade aos convenios de colaboración subscritos por esta consellería no segundo cuadrimestre do ano 2025.
Consellería de Facenda e Administración Pública — III. Outras disposicións — 26/09/2025

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Darlle publicidade á relación dos convenios subscritos pola Consellería de Facenda e Administración Pública nos meses de maio, xuño, xullo e agosto do ano 2025, que se incorpora como anexo a esta resolución.
Santiago de Compostela, 18 de setembro de 2025
RESOLUCIÓN do 19 de setembro de 2025, da Secretaría Xeral Técnica da Consellería de Medio Ambiente e Cambio Climático, pola que se dá publicidade dos convenios de colaboración subscritos por esta consellería durante o segundo cuadrimestre do ano 2025.
Consellería de Medio Ambiente e Cambio Climático — III. Outras disposicións — 26/09/2025

O artigo 15 da Lei 1/2016, do 18 de xaneiro, de transparencia e bo goberno (
Diario Oficial de Galicia
núm. 30, do 15 de febreiro), impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios subscritos no cuadrimestre anterior.
En consecuencia e para dar cumprimento a esa obriga,
Artigo 1
Dar publicidade á relación de convenios de colaboración subscritos pola Consellería de Medio Ambiente e Cambio Climático durante o segundo cuadrimestre do ano 2025, que se incorpora como anexo I a esta resolución.
Artigo 2
Así mesmo, procédese á corrección de erros da Resolución do 14 de maio de 2025, da Secretaría Xeral Técnica da Consellería de Medio Ambiente e Cambio Climático, pola que se dá publicidade dos convenios de colaboración subscritos por esta consellería durante o primeiro cuadrimestre do ano 2025 (DOG núm. 97, do 22 de maio), de xeito que se engaden á listaxe anexa dos convenios de colaboración subscritos no primeiro cuadrimestre do ano 2025 por esta consellería os que se sinalan no anexo II a esta resolución.
Artigo 3
Así mesmo, procédese á corrección de erros da Resolución do 5 de febreiro de 2025, da Secretaría Xeral Técnica da Consellería de Medio Ambiente e Cambio Climático, pola que se dá publicidade dos convenios de colaboración subscritos por esta consellería durante o terceiro cuadrimestre do ano 2024 (DOG núm. 29, do 12 de febreiro), de xeito que se engade á listaxe anexa dos convenios de colaboración subscritos no terceiro cuadrimestre do ano 2024 por esta consellería o que se sinala no anexo III a esta resolución.
Santiago de Compostela, 19 de setembro de 2025
Corrección erros da Resolución do 14 de maio de 2025, da Secretaría Xeral Técnica da Consellería de Medio Ambiente e Cambio Climático, pola que se dá publicidade dos convenios de colaboración subscritos por esta consellería durante o primeiro cuadrimestre do ano 2025. Engádense á listaxe os convenios seguintes:
Corrección erros da Resolución do 5 de febreiro de 2025, da Secretaría Xeral Técnica da Consellería de Medio Ambiente e Cambio Climático, pola que se dá publicidade dos convenios de colaboración subscritos por esta consellería durante o terceiro cuadrimestre do ano 2024. Engádese á listaxe o convenio seguinte:
EXTRACTO da Orde do 24 de setembro de 2025 pola que se acorda a ampliación dos prazos para a presentación de solicitudes e dos períodos de embarque obxecto de subvención da Orde do 1 de agosto de 2025 pola que se establecen as bases reguladoras xerais e se convocan para o ano 2025, en réxime de concorrencia non competitiva, axudas para fomentar a remuda xeracional no sector pesqueiro, financiadas polo Fondo Europeo Marítimo, de Pesca e de Acuicultura (FEMPA) (código de procedemento PE610C).
Consellería do Mar — III. Outras disposicións — 29/09/2025

BDNS (Identif.): 851345.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/851345
Artigo único. Ampliación de prazos
1. Ampliar o prazo de presentación de solicitudes establecido no artigo 8 ata o día 17 de outubro de 2025.
2. Ampliar os períodos de embarque obxecto de subvención que deberán estar comprendidos entre o 1 de xaneiro de 2025 e o 17 de outubro de 2025.
Disposición derradeira única
Esta orde producirá efectos a partir do día seguinte ao da súa publicación no Diario Oficial de Galicia.
Santiago de Compostela, 24 de setembro de 2025
ORDE do 24 de setembro de 2025 pola que se acorda a ampliación dos prazos para a presentación de solicitudes e dos períodos de embarque obxecto de subvención da Orde do 1 de agosto de 2025 pola que se establecen as bases reguladoras xerais e se convocan para o ano 2025, en réxime de concorrencia non competitiva, axudas para fomentar a remuda xeracional no sector pesqueiro, financiadas polo Fondo Europeo Marítimo, de Pesca e de Acuicultura (FEMPA) (código de procedemento PE610C).
Consellería do Mar — III. Outras disposicións — 29/09/2025

O día 14 de agosto de 2025 publicouse no DOG núm. 155 a Orde do 1 de agosto de 2025 pola que se establecen as bases reguladoras xerais e se convocan para o ano 2025, en réxime de concorrencia non competitiva, axudas para fomentar a remuda xeracional no sector pesqueiro, financiadas polo Fondo Europeo Marítimo, de Pesca e de Acuicultura (FEMPA) (código de procedemento PE610C).
Segundo o establecido no artigo 6.2, os períodos de embarque debían estar comprendidos entre o 1 de xaneiro de 2025 e o 31 de agosto de 2025, e segundo o establecido no artigo 8, o prazo de presentación de solicitudes finalizaría cando se produza a primeira das seguintes circunstancias:
a) Que conforme as solicitudes recibidas, se esgotase o crédito orzamentario, o que sería obxecto de publicación no Diario Oficial de Galicia e na páxina web da Consellería do Mar, co fin de pechar anticipadamente o prazo de presentación de solicitudes.
b) O 30 de setembro de 2025.
O artigo 4 da convocatoria establece que poderán ser beneficiarias das subvencións as persoas físicas ou xurídicas, armadoras de buques pesqueiros inscritos no Rexistro de Buques Pesqueiros da Comunidade Autónoma de Galicia.
Tendo en conta a data de remate do prazo de presentación de solicitudes e que algunhas das persoas destinatarias están na actualidade a realizar campañas de pesca fóra de España, resulta aconsellable, para promover e facilitar a súa participación neste procedemento, ampliar o prazo de presentación de solicitudes e o período de embarque subvencionable establecidos na convocatoria.
Polo exposto,
Artigo único. Ampliación de prazos
1. Ampliar o prazo de presentación de solicitudes establecido no artigo 8 ata o día 17 de outubro de 2025.
2. Ampliar os períodos de embarque obxecto de subvención que deberán estar comprendidos entre o 1 de xaneiro de 2025 e o 17 de outubro de 2025.
Disposición derradeira única
Esta orde producirá efectos a partir do día seguinte ao da súa publicación no Diario Oficial de Galicia.
Santiago de Compostela, 24 de setembro de 2025